ອິນເດຍໃຫ້ເງິນກູ້ຢືມແກ່ ສປປ ລາວ
ໄດ້ມີການລົງນາມໃນຂໍ້ຕົກລົງ ກ່ຽວກັບເງິນກູ້ ຈໍານວນ 72 ລ້ານກ່ວາ$ ໂດຍຜູ້ຕາງໜ້າຂອງ ລັດຖະບານລາວ ແລະທະນາຄານຂາເຂົ້າ- ຂາອອກ ຂອງອິນເດຍ
ອິນເດຍໄດ້ອະນຸມັດເງິນກູ້ຢືມຈຳນວນ 72 ລ້ານ 5 ແສນ 5 ໝື່ນໃຫ້ແກ່ ສປປ ລາວ ສຳລັບໂຄງການໄຟຟ້າ 2 ໂຄງການ ຂໍ້ຕົກລົງກ່ຽວກັບເງິນກູ້ດັ່ງກ່າວໄດ້ມີການລົງນາມກັນໃນມື້ ວັນຈັນວານນີ້ ໂດຍ ຜູ້ຕາງໜ້າຂອງລັດຖະບານລາວແລະ ທະນາຄານຂາເຂົ້າ-ຂາອອກຂອງອິນເດຍ ໂດຍມີປະທານາ ທິບໍດີຂອງ ສປປ ລາວແລະອິນເດຍ ເປັນສັກຂີພະຍານ ນອກນັ້ນແລ້ວ ຜູ້ນຳທັງສອງທ່ານຍັງໄດ້ເປັນສັກຂີພະຍານ ໃນການລົງນາມໃນເອກກະສານສະແດງຄວາມສົນໃຈໃນ ການລົງທຶນລະຫວ່າງຜູ້ຕາງໜ້າຂອງກຸ່ມ Tata ຈາກອິນເດຍ ກັບກະຊວງພະລັງງານ ແລະບໍ່ແຮ່ ພ້ອມທັງກະຊວງແຜນການແລະການລົງທຶນຂອງລາວ ຂໍ້ຕົກລົງທີ່ວ່ານີ້ ໄດ້ມີການລົງນາມໃນມື້ວານນີ້ເຊ່ນກັນ ຊຶ່ງເປັນມື້ສຸດທ້າຍຂອງການ ຢ້ຽມຢາມ ສປປ ລາວ ຢ່າງເປັນທາງການເປັນເວລາ 5 ມື້ ຂອງປະທານາທິບໍດີອິນເດຍ ທ່ານນາງ Pratibha Patil ຕາມຄຳເຊື້ອເຊີນຂອງປະທານປະເທດລາວ ທ່ານ ຈູມມະລີ ໄຊຍະສອນ ທ່ານນາງ Patil ໄດ້ເດີນທາງອອກຈາກ ສປປ ລາວ ໄປໃນມື້ວັນຈັນວານນີ້ ເພື່ອໄປຢ້ຽມ ຢາມກຳປູເຈຍຢ່າງເປັນທາງການເປັນເວລາ 5 ມື້